Държавен вестник, бр. 8, 2008 г., стр. 21

Б Р О Й  8
Д Ъ Р Ж А В Е Н   В Е С Т Н И К
С Т Р .  21
осъществяване на пропускателен режим (КПП),
провеждане на инструктажи, съхранение на
оръжие и сървъри.
(2) Видът, броят и площите на помещенията
се определят при отчитане на числеността на
персонала за физическа защита, възложените
му функционални задължения, броя и вида на
монтираните технически съоръжения и систе-
ми и използваните транспортни средства.
Чл. 16. (1) Инвестиционен проект на обект
на съдебната власт се приема от експертен тех-
нически съвет, назначен от министъра на пра-
восъдието.
(2) Главна дирекция “Охрана” извършва
проверки и контрол по спазването на правила-
та и нормите за охраната и безопасността при
проектиране и строителство на обекти на съ-
дебната власт чрез участие в експертния техни-
чески съвет и извършване на проверки в проце-
са на изграждане на обекта.
Раздел II
Норми за безопасност и охрана при
строителство, реконструкция и модернизация
Чл. 17. При строителство, реконструкция,
модернизация и въвеждане в експлоатация на
обекти на съдебната власт се спазват разпоред-
бите на Закона за устройство на територията,
подзаконовите нормативни актове по прилага-
нето му и разпоредбите на раздел I от тази глава.
Чл. 18. Готовността на системата по чл. 8,
ал. 1, т. 2 преди въвеждане в експлоатация на
обекта се установява от комисия с участието на
експерти от Главна дирекция “Охрана”. Съста-
вът на комисията се определя със заповед на
министъра на правосъдието.
Чл. 19. Обект на съдебната власт се въвеж-
да в експлоатация след писмено становище на
Главна дирекция “Охрана” или при нейно учас-
тие в приемателна комисия за въвеждане в екс-
плоатация.
Г л а в а  т р е т а
БЕЗОПАСНОСТ И ОХРАНА ПРИ ЕКСПЛО-
АТАЦИЯ НА ОБЕКТИТЕ НА СЪДЕБНАТА
ВЛАСТ
Раздел I
Правила и норми за безопасност и охрана
при експлоатация
Чл. 20. (1) Нивото на безопасност и охрана
на обектите на съдебната власт при тяхната
експлоатация се определя от категорията на
сградата и от охранителното є обследване.
(2) Охранителното обследване се извършва
първоначално и поне веднъж годишно от слу-
жители на Главна дирекция “Охрана”.
Чл. 21. (1) Охранителното обследване включ-
ва следните данни по отношение на физическа-
та защита:
1. общи сведения за сградата и специфични-
те є особености;
2. потенциални източници на заплаха;
3. институции, намиращи се в сградата;
4. оценка на възможни посегателства върху
сградата;
5. описание и оценка на действителното и
изискващото се състояние на системата за фи-
зическа защита;
6. изводи и мероприятия за подобряване на
сигурността.
(2) При промяна на някои от данните по ал. 1
охранителното обследване своевременно се
актуализира.
(3) Въз основа на актуализираното охрани-
телно обследване нивото на безопасност и ох-
рана на обектите на съдебната власт може да се
променя независимо от категоризацията им.
Чл. 22. В изпълнение на предписанията от
охранителното обследване се извършват задъл-
жителни промени в техническите системи, в ин-
женерните съоръжения и в числеността и подго-
товката на персонала по физическа защита.
Чл. 23. Във връзка с охраната на обектите на
съдебната власт административните ръководи-
тели на органите на съдебната власт осигуряват:
1. изграждане на команден център за извеж-
дане на всички сигнали от сигнално-охранител-
на техника, видеонаблюдение, контрол на дос-
тъпа и други охранителни системи;
2. разположение на централната алармена
станция в отделно помещение, намиращо се в
особената зона за сигурност;
3. бариери и други съоръжения на входовете
към обособените зони, които да възпрепятст-
ват нерегламентираното проникване в тях;
4. разполагане на техническите средства така,
че да позволяват откриване, сигнализиране и
регистриране на всяко проникване;
5. необходимите помещения за нуждите на
физическата и техническата охрана.
Чл. 24. (1) При осигуряване на охраната на
обектите на съдебната власт Главна дирекция
“Охрана” осъществява:
1. постоянно видеонаблюдение;
2. контрол над входовете, изходите и външ-
ните прозорци;
3. специализирана, автономна, дублирана и
надеждна система за комуникация между пер-
сонала за физическа защита;
4. провеждане на тренировки и учения за
усвояване на плана за действия при извънредни
ситуации, свързани с физическата защита;
5. допускане на лица и товари само след
проверка за наличие на предмети, материали и
вещества, които могат да се използват за из-
вършване на противозаконни действия или те-
рористични актове;
6. възможност за бързо и безпрепятствено
преминаване през съоръженията по чл. 23, т. 3
на аварийно-спасителни екипи;
7. постоянен контрол и водене на отчет на
всички лица, имащи достъп до ключове, про-
пуски и кодове за зоните, както и времето, през
което те са пребивавали в тях;
8. периодична смяна на кодовете, а при на-
личие на данни за нерегламентиран достъп до
информация, свързана със съществуващите
кодове  (ключове и заключващи механизми )—
незабавната им подмяна;